-สำเนา-

บันทึกรายงานการประชุมสภาองค์การบริหารส่วนตำบลวังคัน

สมัยประชุมสามัญ สมัยแรก

ครั้งที่ ๑/๒๕๕๖

**วันพฤหัสบดี ที่ ๑๓ เดือนกุมภาพันธ์ ๒๕๕๗ เวลา ๑๓.๐๐ น.**

##### **ณ ห้องประชุมสภาองค์การบริหารส่วนตำบลวังคัน**

…………………………………………….

**ผู้มาประชุม**

|  |  |  |  |
| --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ |
| ๑๒๓๔๕๖๗๘๙๑๐๑๑๑๒๑๓๑๔๑๕๑๖๑๗๑๘๑๙๒๐๒๑ | นายวันชัย รัตนพงศ์ปกรณ์นายถนอมศักดิ์ ศรีนาคนายสมพร ทองพระขันธ์นายอำนวย รักษานายผาย จันทานายจำเนียร มาลัยทองนายถวิล ปานสุวรรณนางขนิษฐา แสนหอมนายมาลา ทีปะลานายสมาน ดวงแก้วนายสมหมาย เผือกทองนายชยพล ม่วงยานายจำหรัด สิงห์สมนายชวน กาฬภักดีนายจำเรียง เข็มเพ็ชรนายวิทยา ทีปะลานายวินัย พิมพขันธ์นางสาวเพียงดาว นรสิงห์นายสุรศักดิ์ จันทร์งามดีนายเกษม พุ่มจำปานายมนัส นาคเสน | ประธานสภาอบต.วังคันรองประธานสภาอบต.วังคันเลขานุการสภาอบต.วังคันส.อบต. ม.๑ส.อบต. ม.๑ส.อบต. ม.๒ส.อบต. ม.๒ส.อบต. ม.๓ส.อบต. ม.๓ส.อบต. ม.๔ส.อบต. ม.๔ส.อบต.ม.๕ส.อบต.ม.๕ส.อบต. ม.๖ส.อบต. ม.๗ส.อบต. ม.๘ส.อบต. ม.๘ส.อบต. ม.๙ส.อบต. ม.๑๐ส.อบต. ม.๑๑ส.อบต. ม.๑๑ | วันชัย รัตนพงศ์ปกรณ์ถนอมศักดิ์ ศรีนาคสมพร ทองพระขันธ์อำนวย รักษาผาย จันทาจำเนียร มาลัยทองถวิล ปานสุวรรณขนิษฐา แสนหอมมาลา ทีปะลาสมาน ดวงแก้วสมหมาย เผือกทองชยพล ม่วงยาจำหรัด สิงห์สมชวน กาฬภักดีจำเรียง เข็มเพ็ชรวิทยา ทีปะลาวินัย พิมพขันธ์เพียงดาว นรสิงห์สุรศักดิ์ จันทร์งามดีเกษม พุ่มจำปามนัส นาคเสน |

ผู้ไม่มาประชุม

|  |  |  |  |
| --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ |
| ๑ | นางสมาพร ศรีวิเชียร | ส.อบต.ม.๖ | สมาพร ศรีวิเชียร |

-๒-

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| ๑๒๓๔๕๖๗๘ | นายอำนวย ลิ้มประเดิมธรรมนางสาวน้ำเพชร ทองสุกนายอาทิตย์ สกุลศรีนายทินกร บุญภูงาว่าที่ร้อยตรีนายอำนวย ฉลาดไธสงนางสุกัญญา รักสนิทนายมาโนช รักสนิท | นายกอบต.วังคันหัวหน้าส่วนการคลังนักวิชาการคลังหัวหน้าส่วนโยธาบุคลากรนิติกรเจ้าหน้าที่วิเคราะห์ฯจพง.ป้องกันฯ | อำนวย ลิ้มประเดิมธรรมน้ำเพชร ทองสุกอาทิตย์ สกุลศรีทินกร บุญภูงาธนัญชัย รุ่งสว่างอำนวย ฉลาดไธสงสุกัญญา รักสนิทมาโนช รักสนิท |

**เริ่มประชุมเวลา ๑๓.๐๐ น.**

 เมื่อสมาชิกสภาองค์การบริหารส่วนตำบลวังคัน มาถึงที่ประชุมแล้ว เลขานุการสภาอบต.วังคัน ให้สัญญาณเรียกเข้าห้องประชุมสภา เมื่อครบองค์ประชุมแล้ว นายวันชัย รัตนพงศ์ประกรณ์ ประธานสภาอบต.วังคัน ทำหน้าที่ประธานเปิดการประชุมสภาองค์การบริหารส่วนตำบลวังคัน สมัยประชุมสามัญ สมัยแรก ครั้งที่ ๑/๒๕๕๗ และดำเนินการประชุมตามระเบียบวาระต่างๆ ดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

-ไม่มี

ประธานสภาอบต.วังคัน วันนี้ไม่มีเรื่องใดจะแจ้งให้ที่ประชุมทราบขอผ่านไปเป็นระเบียบวาระที่สองต่อไป

**มติที่ประชุม** รับทราบ

**ระเบียบวาระที่ ๒** **เรื่องรับรองรายงานการประชุมสภาอบต.วังคัน สมัยวิสามัญ สมัยที่ ๑ ครั้งที่ ๒/๒๕๕๖ เมื่อวันที่ ๓ ธันวาคม ๒๕๕๖**

ประธานสภาอบต.วังคัน มีสมาชิกสภาองค์การบริหารส่วนตำบลวังคัน ท่านใดจะขอแก้ไขรายงานการประชุมหรือไม่ ปรากฏว่าไม่มี ถ้าไม่มีผมขอมติที่ประชุมสภาองค์การบริหารส่วนตำบลวังคัน ว่าจะรับรองรายงานการประชุมสภาอบต.วังคัน ครั้งดังกล่าวหรือไม่ ถ้ารับรองโปรดยกมือครับ

**มติที่ประชุม** เห็นชอบเป็นเอกฉันท์รับรองรายงานการประชุมสภาองค์การบริหารส่วนตำบลวังคัน สมัยวิสามัญ สมัยที่ ๑ ครั้งที่ ๒/๒๕๕๖ เมื่อวันที่ ๓ ธันวาคม ๒๕๕๖

**ระเบียบวาระที่ ๓**  **เรื่องด่วนเพื่อพิจารณา**

 **๓.๑ เรื่องการพิจารณากำหนดสมัยประชุมสามัญประจำปี ๒๕๕๘ และกำหนดสมัยประชุมสมัยสามัญประจำปีสมัยแรกของปีถัดไป**

ประธานสภาอบต.วังคัน - ขออนุญาตให้เลขานุการสภาได้ชี้แจงรายละเอียดเกี่ยวกับการกำหนดสมัยประชุมสภาสมัยสามัญประจำปีให้ที่ประชุมสภาทราบ

เลขานุการสภาอบต.วังคัน ตามพระราชบัญญัติสภาตำบล**และองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒** มาตรา ๕๓ กำหนดว่า ในปีหนึ่งให้มีสมัยประชุมสามัญ สองสมัย หรือหลายสมัยแล้วแต่องค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบล

กำหนด และ**ระเบียบกระทรวงมหาดไทยว่าด้วยข้อบังคับการประชุมสภา พ.ศ.๒๕๔๗** แก้ไชเพิ่มเติม ถึง (ฉบับที่ ๒) พ.ศ.๒๕๕๔ ข้อ ๒๐ (๑) การประชุมสามัญ และข้อ ๒๑

-๓-

กำหนดว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่น

นำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ ๑๑ มาใช้บังคับโดยอนุโลม ข้อ ๑๑ (๓) กำหนดว่า สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปี สมัยแรกของปีถัดไป และมีกำหนดกี่วัน จึงขอแจ้งระเบียบที่เกี่ยวข้องให้ที่ประชุมทราบ

ประธานสภาอบต.วังคัน ขอให้ที่ประชุมสภาอบต. ได้พิจารณากำหนดสมัยประชุมสามัญ ประจำปี พ.ศ.๒๕๕๗ และกำหนดวันเริ่มประชุมสมัยประชุมประจำปีสมัยแรกของปี พ..ศ.๒๕๕๙๘ ต่อไป

**มติที่ประชุม** ที่ประชุมมีมติเห็นชอบเป็นเอกฉันท์ให้กำหนดสมัยประชุมดังนี้

 **สมัยประชุมสามัญประจำปี พ.ศ.๒๕๕๗ กำหนดให้มีสี่สมัย ดังนี้**

**๑) สมัยแรก** วันเริ่มต้น ๒ กุมภาพันธ์ ๒๕๕๗ เป็นต้นไป มีกำหนด ๑๕ วัน

**๒) สมัยที่สอง** วันเริ่มต้น ๑๓ มิถุนายน ๒๕๕๗ เป็นต้นไป มีกำหนด ๑๕ วัน

**๓) สมัยที่สาม** วันเริ่มต้น ๓ สิงหาคม ๒๕๕๗ เป็นต้นไป มีกำหนด ๑๕ วัน

**๔) สมัยที่สี่** วันเริ่มต้น ๑๗ ธันวาคม ๒๕๕๗ เป็นต้นไป มีกำหนด ๑๕ วัน

**สมัยประชุมสามัญประจำปีสมัยแรก ประจำปี พ.ศ.๒๕๕๘**

สมัยแรก วันเริ่มต้น ๒ กุมภาพันธ์ ๒๕๕๘ เป็นต้นไป มีกำหนด ๑๕ วัน

 **๓.๒ เรื่องการกำหนดระยะเวลาการทำประชาคมแผนพัฒนาสามปี (พ.ศ.๒๕๕๘-พ.ศ.๒๕๖๐) ขององค์การบริหารส่วนตำบลวังคัน**

ประธานสภาอบต.วังคัน สำหรับเรื่องดังกล่าวนี้ ขอเชิญเจ้าหน้าที่วิเคราะห์นโยบายและแผน ผู้รับผิดชอบในการจัดทำแผนพัฒนาสามปี เป็นผู้ชี้แจงให้ที่ประชุมสภาอบตงวังคัน ได้รับทราบครับ

จนท.วิเคราะห์ฯ เรียนท่านประธานสภาอบต.วังคัน ท่านสมาชิกสภาอบต.วังคัน และท่านนายกอบต.วังคันที่เคารพ ในฐานะที่เป็นเจ้าหน้าที่ผู้รับผิดชอบในการจัดทำแผนพัฒนาของอบต.วังคัน จึงขอนำเรียนเรื่องการกำหนดระยะเวลาการประชาคมแผนพัฒนาสามปี (พ.ศ.๒๒๕๕๘-พ.ศ.๒๕๖๐) ขององค์การบริหารส่วนตำบลวังคัน ได้รับทราบวัน เวลา และสถานที่ ที่เจ้าหน้าที่จะออกไปจัดทำประชาคมหมู่บ้าน เพื่อทำการทบทวนปรับปรุงแผนชุมชน/หมู่บ้านให้ครอบคลุม มิติการพัฒนาทั้งสามด้าน คือ ด้านเศรษฐกิจ ด้านสังคมและคุณภาพชีวิตและด้านทรัพยากรธรรมชาติและสิ่งแวดล้อม นำกิจกรรม/โครงการที่ได้จากหมู่บ้านมาบรรจุในแผนพัฒนาของปีถัดไปให้ได้ไม่น้อยกว่าร้อยละ ๓๐ และนำมาบรรจุในข้อบัญญัติงบประมาณรายจ่ายปีถัดไปให้ได้ร้อยละ ๒๐ โดยได้รับความเห็นขอบจากผู้บริหารท้องถิ่น ดังนี้

 - หมู่ที่ ๑ วันที่ ๓ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาเอนกประสงค์

- หมู่ที่ ๒ วันที่ ๔ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ อาคารศูนย์หม่อนไหมบ้านหนองยายเงิน

- หมู่ที่ ๓ วันที่ ๕ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาเอนกประสงค์

- หมู่ที่ ๔ วันที่ ๖ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาวัดดงรัง

-๔-

- หมู่ที่ ๕ วันที่ ๗ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาเอนกประสงค์

- หมู่ที่ ๖ วันที่ ๑๐ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลากลางหมู่บ้าน

- หมู่ที่ ๗ วันที่ ๑๑ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาเอนกประสงค์

- หมู่ที่ ๘ วันที่ ๑๒ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ที่ทำการผู้ใหญ่บ้าน

- หมู่ที่ ๙ วันที่ ๑๓ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ศาลาเอนกประสงค์

- หมู่ที่ ๑๐ วันที่ ๑๔ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ที่ทำการผู้ใหญ่บ้าน

- หมู่ที่ ๑๑ วันที่ ๑๗ มีนาคม ๒๕๕๗ เวลา ๑๗.๐๐ น. ถึง ๒๐.๐๐ น. ณ ที่ทำการผู้ใหญ่บ้าน

จากการนำโครงการที่เกินศักยภาพ เสนอระดับจังหวัด แต่ไม่ได้รับการบรรจุเข้าไว้ในแผนพัฒนาฯ ของอบจ. ปัญหาเพราะขาดความชัดเจนในรายละเอียด เป้าหมาย ดังนั้นเราควรกำหนดให้มีความชัดเจน และให้นำแผนชุมชน มาทบทวนในการประชุมประชาคมหมู่บ้านด้วย

นายกอบต.วังคัน ให้นำเรื่องที่มีความจำเป็น เป็นไปได้ และเกิดประโยชน์ต่อประชาชนจริงๆ เข้ามานำเสนอในแผนฯ โดยลำดับความสำคัญ

**๓.๓ เรื่องการกำหนดข้อบัญญัติว่าด้วยการควบคุมกิจการที่เป็นอันตราย**

นิติกร เรียนท่านประธานสภาอบต.วังคัน ท่านนายกอบต.วังคัน และท่านสมาชิกสภาอบต.วังคัน สืบเนื่องมาจาก การจะจัดทำร่างข้อบัญญัติว่าด้วยการควบคุมกิจกรรมที่เป็นอันตราย เพื่อเสนอสภาอบต. พิจารณาออกเป็นข้อบัญญัติบังคับใช้ จึงได้กำหนดออกรับฟังความคิดเห็นของประชาชน จึงขอใช้โอกาสในการประชุมประชาคมแผนพัฒนาสามปี ฯ เพื่อออกรับฟังความคิดเห็นของประชาชน ในเรื่องดังกล่าวด้วย

นายกอบต.วังคัน จากที่นิติกรอธิบายเรื่อง การกำหนดข้อบัญญัติฯ อยากให้อธิบายเพิ่มเติม ในด้านพื้นที่ ข้อจำกัด ในเรื่องดังกล่าวด้วย

นิติกร หลักเกณฑ์ในการออกข้อบัญญัติที่มีผลกระทบต่อประชาชน ให้นำมาซึ่งจะต้องมีการขออนุญาต หรือการชำระค่าธรรมเนียม จะต้องมีการรับฟังความคิดเห็นของประชาชน ในการแสดงความคิดเห็นในการออกข้อบัญญัติ เห็นด้วยหรือมีข้อเสนอแนะอย่างไร ซึ่งการนำเข้าที่ประชุมครั้งนั้น ยังมิได้ออกเป็นข้อบัญญัติ จึงต้องนำมาดำเนินการใหม่ โดยมีขั้นตอนการรับฟังความคิดเห็นของประชาชนซึ่งจะออกไปพร้อมกับการประชุมประชาคมแผนพัฒนาสามปีขององค์การบริหารส่วนตำบลวังคัน

นายกอบต.วังคัน ให้นำเสนอต่อประชาชนเป็นข้อๆ มีความชัดเจน เพื่อให้ชาวบ้านเข้าใจ

นิติกร จะต้องชี้แจงว่ามีกิจการอะไรบ้าง ที่เป็นกิจการควบคุม ทำไมต้องออกข้อบัญญัติและประชาชนมีความคิดเห็นอย่างไร รวมถึงอัตราค่าธรรมเนียมที่อบต.วังคัน จะจัดเก็บ

ประธานสภาอบต.วังคัน หากที่ประชุมมีข้อสงสัยหรือไม่ประการใด เรื่องการกำหนดข้อบัญญัติว่าด้วยการควบคุมกิจการที่เป็นอันตราย ขอมติที่ประชุม

**มติที่ประชุม** เห็นชอบ

-๕-

 **๓.๔ เรื่องการสำรวจการจัดเก็บภาษีบำรุงท้องที่ ประจำปี ๒๕๕๗**

ประธานสภาอบต.วังคัน ขอเชิญเจ้าหน้าที่ผู้เกี่ยวข้อง

หัวหน้าส่วนการคลัง กราบเรียนท่านประธานสภาอบต.วังคัน ท่านนายอบต.วังคัน และท่านสมาชิกสภาอบต.วังคัน ทุกท่าน ในส่วนของการจัดเก็บภาษีที่องค์การบริหารส่วนตำบลวังคัน จัดเก็บได้เอง มีดังนี้

 ๑. ภาษีบำรุงท้องที่ ผู้เป็นเจ้าของที่ดินมีหน้าที่เสียภาษีบำรุงท้องที่ ที่ยื่นแบบแสดงรายการที่ดิน (ภบท.๕) ภายในเดือนมกราคมของทุกปี ชำระภาษีภายใน ๓๐ วัน นับแต่วันที่ได้รับแจ้ง

 ๒. ภาษีโรงเรือนและที่ดิน ผู้รับประเมินชำระภาษีปีละครั้ง ตามค่ารายปีของทรัพย์สิน ในอัตราร้อยละ ๑๒.๕๐ ของค่ารายปี โดยกำหนดยื่นแบบแสดงรายการเพื่อเสียภาษี ภายในเดือนกุมภาพันธ์ของทุกปี

 ๓. ภาษีป้าย ต้องยื่นแบบแสดงรายการภาษีป้าย ภายในเดือนมีนาคมของทุกปีชำระภาษีภายใน ๑๕ วัน นับแต่วันที่ได้รับแจ้งการประเมิน

นายกอบต.วังคัน ให้นำเรื่องการจัดเก็บภาษี ระยะเวลาในการสำรวจ การชำระภาษี แนวทางการดำเนินการ ชี้แจงในการประชุมประชาคมแผนพัฒนาสามปี ขององค์การบริหารส่วนตำบลวังคัน

ประธานสภาอบต.วังคัน ในวาระที่ ๓.๔ เรื่องการสำรวจการจัดเก็บภาษีบำรุงท้องที่ ประจำปี ๒๕๕๗ ท่านสมาชิกสภาอบต.มีข้อสงสัยประการใดหรือไม่ หากไม่มีก็ขอเข้าระเบียบวาระต่อไป

**ระเบียบวาระที่ ๔** **เรื่องเสนอเพื่อพิจารณา**

 **๔.๑ เรื่องการขออนุญาตตั้งวัดหลวงปู่สังวาล เขมโก หมู่ที่ ๔ ตำบลวังคัน อำเภอด่านช้าง จังหวัดสุพรรณบุรี**

ประธานสภาอบต.วังคัน ขอเชิญนิติกร

นิติกร เนื่องจากสำนักสงฆ์หลวงปู่สังวาล เขมโก ได้ยื่นหนังสือขออนุญาตตั้งวัด โดยการจัดตั้งวัดจะต้องมีมติเห็นชอบของสภาอบต. ในเขตพื้นที่ ซึ่งทางสำนักสงฆ์ได้ยื่นเอกสารประกอบการพิจารณา ประกอบด้วย

 ๑. บันทึกรายงานการประชุมประชาคมหมู่บ้าน หมู่ที่ ๔ ลงวันที่ ๒๔ ธันวาคม ๒๕๕๖

 ๒. แผนที่โดยสังเขปแสดงที่ตั้งวัดและแสดงวัดใกล้เคียง

 ๓. แผนที่แสดงที่ตั้งและสิ่งปลูกสร้าง เนื้อที่ ๑๕ ไร่

 ๔. รายงานขอใช้ที่ดินทางราชการเพื่อสร้างวัด

 กฎหมายที่เกี่ยวข้องกับการตั้งวัด ได้แก่ พระราชบัญญัติสำนักสงฆ์ พ.ศ.๒๕๐๕ แก้ไขเพิ่มเติม (ฉบับที่ ๒) พ.ศ.๒๕๓๕ มีหลักเกณฑ์การขออนุญาตสร้างวัดสังเขป คือ

 ๑. ต้องมีที่ดินที่จะใช้สร้างวัดซึ่งต้องติดต่อเป็นผืนเดียวกัน เนื้อที่ไม่น้อยกว่า ๖ ไร่ (ไม่มีข้อยกเว้น) โดยเจ้าของกรรมสิทธิ์ที่ดินตามกฎหมายทำหนังสือสัญญาตกลงยกที่ดินให้สร้างวัด ไว้กับนายอำเภอ และเจ้าพนักงานที่ดินอำเภอ แสดงความประสงค์จะยกที่ดินให้เพื่อใช้สร้างวัด

 กรณีที่ดินที่จะให้สร้างวัดเป็นที่ดินของทางราชการ ต้องผ่านขั้นตอนการขอใช้ที่ดินจนถึงส่วนราชการผู้ดูแลที่ดินนั้น ออกหนังสืออนุญาตให้ใช้ประโยชน์ในที่ดินเพื่อสร้างวัดก่อน แล้วจึงจะใช้ หนังสืออนุญาตให้ใช้ที่ดินดังกล่าวแทนเอกสารแสดงสิทธิในที่ดิน ประกอบเรื่องเสนอขออนุญาตสร้างวัด ตั้งวัด ได้โดยอนุโลม

 ๒. ต้องเป็นสถานที่ที่เหมาะสมสำหรับเป็นที่พำนักอาศัยของพระภิกษุสงฆ์

-๖-

 ๓. ตั้งอยู่ห่างจากวัดอื่นไม่น้อยกว่า ๒ กิโลเมตร เว้นแต่จะมีเหตุจำเป็น

 ๔. มีประชาชนที่จะได้รับประโยชน์และให้การสนับสนุนเมื่อได้ตั้งเป็นวัดแล้วในรัศมี ๒ กิโลเมตร เฉลี่ยวัดละไม่น้อยกว่า ๑,๐๐๐ คน เว้นแต่จะมีเหตุจำเป็น

 ๕. เจ้าคณะอำเภอ นายอำเภอ และผู้ว่าราชการจังหวัด พิจารณาเห็นสมควรให้สร้างวัด

 ที่ตั้งอยู่หมู่ที่ ๔ ตำบลวังคัน ตามทางหลวงหมายเลข ๓๓๓ ด่านช้าง – บ้านไร่ ด้านหลังโรงพยาบาลส่งเสริมสุขภาพประจำตำบลบ้านดงรัง ใช้ที่ดินป่าไม้ ป่าสงวนแห่งชาติ ชื่อป่าห้วยขมิ้น ป่าพุน้ำร้อน และป่าหนองหญ้าไซ กระทรวงทรัพยากรธรรมชาติและสิ่งแวดล้อม ฝั่งขวาเป็นวัดป่าน้ำตก เขมโก

นายกอบต.วังคัน ที่ดินป่าไม้อนุญาตหรือยัง

นิติกร เท่าที่ประสานกับทางหลวงพ่อปัจจุบันอยู่ในขั้นตอนการขออนุญาตใช้ที่ดิน ในการดำเนินการก่อสร้างวัดต้องสร้างวัดก่อน แล้งจึงขออนุญาต ใช้ที่ดิน ซึ่งต้องใช้มติของสภาอบต. เห็นชอบในการสร้างวัด

นายสมาน ดวงแก้ว เรียนท่านประธาน ท่านนายกอบต.วังคัน และท่านสมาชิกสภาอบต. เป็นการดำเนินการโดยประชาชนในพื้นที่ หมู่ที่ ๔ บุกเบิกพื้นที่หลังอนามัยดงรัง

ประธานสภาอบต.วังคัน วัดของหลวงปู่สังวาลย์ เขมโก จะมีสองแห่ง คือ วัดป่าน้ำตก เขมโก และวัดหลวงปูสังวาลย์ เขมโก ซึ่งวัดป่าน้ำตก เขมโก ได้มีการดำเนินการขอมติที่ประชุมสภาอบต.ไปแล้ว ซึ่งทางสำนักสงฆ์ได้ฝากเรื่องเข้ามาให้ผ่านสภาอบต. โดยอำนาจหน้าที่ของอบต. มีหน้าที่ต้องทำในเขตอบต. ในการส่งเสริมการศึกษา ศาสนา และวัฒนธรรม การขอมติสภาเป็นส่วนหนึ่งของการขออนุญาตตั้งวัด ขอสอบถามว่าท่านสมาชิกสภาอบต.ว่ามีข้อคิดเห็นประการใด

นายสมาน ดวงแก้ว เมื่อครั้งที่ขอของวัดป่าน้ำตก เขมโก โดยเจ้าอาวาสและกรรมการวัด และสภาอบต.วังคัน ได้มีมติ เห็นชอบไปแล้วนั้น

ประธานสภาอบต.วังคัน ตามที่นิติกรและท่านสมาชิกได้ชี้แจง การขออนุญาตตั้งวัดหลวงปู่สังวาลย์ เขมโก หมู่ที่ ๔ ตำบลวังคัน อำเภอด่านช้าง จังหวัดสุพรรณบุรี เมื่อสำนักสงฆ์ประสงค์จะขอมติที่ประชุมสภาอบต. ในการจัดตั้งวัดนั้น ก็ขอมติที่ประชุม โปรดยกมือขึ้น

**มติที่ประชุม** เห็นชอบ

 **๔.๒ เรื่องการพิจารณาโอนงบประมาณรายจ่ายประจำปี ๒๕๕๗**

ประธานสภาอบต.วังคัน ขออนุญาตให้หัวหน้าส่วนโยธา ได้ชี้แจงรายละเอียดการโอนงบประมาณรายจ่ายประจำปีงบประมาณ ๒๕๕๗ ให้ที่ประชุมได้พิจารณาต่อไป

ห้วหน้าส่วนโยธา ด้วยอบต.วังคัน มีความจำเป็นต้องขออนุมัติโอนงบประมาณรายจ่ายประจำปีงบประมาณ ๒๕๕๗ เนื่องจากงบประมาณที่ตั้งไว้ไม่พอจ่าย จึงจำเป็นต้องโอนเพิ่มโดยอาศัยอำนาจตามความใน มาตรา ๒๙ แห่งระเบียบกระทรวงมาหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติมเป็นจำนวนเงิน ๓๕,๐๐๐ บาท โดยมีรายละเอียด ดังนี้

 **โอนจากส่วนโยธา**

 ด้านการเศรษฐกิจ (๐๐๓๐๐)

 แผนงานอุตสาหกรรมและการโยธา (๐๐๓๑๐)

 งานก่อสร้างโครงสร้างพื้นฐาน (๐๐๓๑๒)

 งบลงทุน (๕๔๐๐๐๐)

 หมวดค่าที่ดินและสิ่งก่อสร้าง (๕๔๒๐๐๐)

-๗-

 ประเภทค่าบำรุงรักษาและปรับปรุงที่ดินและสิ่งก่อสร้าง (๔๑๑๘๐๐)

 รายการค่าบำรุงรักษา ที่ดินและสิ่งก่อสร้าง ตั้งไว้ ๖๘,๔๐๐ บาท คงเหลือก่อนโอน ๖๘,๔๐๐ บาท โดนโอนลดเป็นเงิน ๓๕,๐๐๐ บาท เป็นค่า

 **ส่วนโยธา**

 ด้านบริการชุมชนและสังคม (๐๐๒๐๐)

 แผนงานเคหะและชุมชน (๐๐๒๔๐)

 งานไฟฟ้าและถนน (๐๐๒๔๒)

 งบลงทุน (๕๔๐๐๐๐)

 หมวดค่าครุภัณฑ์ (๕๔๑๐๐๐)

 ประเภท ค่าบำรุงรักษาและปรับปรุงครุภัณฑ์ (๔๑๑๘๐๐)

 รายการ ค่าบำรุงรักษาและซ่อมแซม ไฟฟ้าสาธารณะภายในหมู่บ้าน และไฟฟ้าหรือทรัพย์สินอื่นๆ ที่อยู่ในความรับผิดชอบของอบต.วังคัน จำนวน ๑ รายการ รวมเป็นเงิน ๘๕,๐๐๐ บาท

**มติที่ประชุม** ที่ประชุมมีมติเป็นเอกฉันท์อนุมัติให้โอนงบประมาณรายจ่ายประจำปี ๒๕๕๗

**ระเบียบวาระที่ ๕** **เรื่องอื่นๆ**

 - ไม่มี

ประธานสภาอบต.วังคัน ท่านใดมีเรื่องที่ต้องชี้แจงเพิ่มเติมหรือไม่

หัวหน้าส่วนโยธา โครงการในปีงบประมาณ ๒๕๕๖ ให้นำมาพิจารณาดำเนินการในปีงบประมาณ ๒๕๕๗ ด้วย

 การเสนอของบประมาณของอบจ.ต้องโครงการที่เชื่อมต่อระหว่างตำบล ขนาดกว้าง ๖ เมตร ขึ้นไป บรรจุอยู่ในแผนงานที่เกินศักยภาพ เป้าหมายและพิกัดทางส่วนโยธาจะกำหนดพิกัดที่ชัดเจนขึ้น

ประธานสภาอบต.วังคัน มีสมาขิกท่านใดมีข้อสงสัยบ้าง

นายชยพล ม่วงยา งบประมาณซ่อมแซมถนนลูกรัง มีหรือไม่

หัวหน้าส่วนโยธา ตามที่ได้ลงสำรวจช่วงนั้น พบโรงงานน้ำตาลได้เข้ามาดำเนินการเป็นบางส่วนแล้ว

ประธานสภาอบต.วังคัน ท่านใดมีเรื่องหารือ หรือไม่

จพง.ป้องกันฯ ขอแจ้งที่ประชุม เรื่องการใช้ทางหลวงหมายเลข ๓๓๓ ด้านช้าง-บ้านไร่ ซึ่งช่วงนี้เป็นฤดูกาลตัดอ้อย ปรากฏมีโมลาส หกลงบนถนน ทำให้ถนนลื่น เสี่ยงต่อการเกิดอุบัติเหตุ การใช้ถนนควรเพิ่มความระมัดระวัง ทางองค์การบริหารส่วนตำบลวังคัน ก็ได้มีการนำรถน้ำไปฉีดล้างให้

 - ช่วงนี้เป็นช่วงปลายฤดูหนาวจะเข้าฤดูร้อน จะมีหมอกในตอนเช้า ฝากประชาสัมพันธ์ให้ประชาชนเพิ่มความระมัดระวังในการเดินทางในตอนเช้าด้วย

 - เรื่องการขอน้ำอุปโภค-บริโภค ฝากสมาชิกสภาอบต.วังคัน ประชาสัมพันธ์และช่วยเหลือดูแลให้ความสะดวก การขอมีแบบคำร้อง ให้กรอกให้ครบถ้วน และแนบบัตรประจำตัวประชาชน ส่งให้เจ้าหน้าที่ถ้าประชาชนไม่สะดวกขอท่านสมาชิกอบต.วังคัน ช่วยอำนวยความสะดวกการร้องขอของประชาชนในพื้นที่ด้วย

นายกอบต.วังคัน - เรื่องโมลาส หกหล่นบนถนน ในปีที่ผ่านมามีการเกิดอุบัติเหตุ ที่หมู่ที่ ๔ และหมู่ที่ ๙ ให้ท่านสมาชิก ช่วยสังเกต ถ้าพบเห็นให้แจ้งมายังฝ่ายป้องกันของอบต.

 - เรื่องรถน้ำ ทางอบต.ได้จัดซื้อรถน้ำ เพื่อให้บริการประชาชนในด้านต่างๆ จึงขอหารือท่านสมาชิก ในการให้ความร่วมมือในการช่วยเหลือประชาชน ด้วยเจ้าหน้าที่และงบประมาณของเรามีน้อย จึงขอความเห็นทานที่จะอาสาช่วยเหลือในกรณีฉุกเฉิน ขออาสาเพื่อมาฝึกในการใช้งาน ซึ่งท่านก็มีทักษะในการใช้รถบรรจุบ้างแล้ว

-๙-

ประธานสภาอบต.วังคัน เมื่อมีเหตุเกิดภัย เมื่อประชาชนเดือดร้อน การได้รับการฝึกเพิ่มทักษะ และการเป็นจิตอาสาในคราวเดียวกัน ให้มีการอบรม โดยมีผู้นำชุมชนเข้าร่วมจากทุกหมู่บ้าน ท่านอื่นมีข้อหารืออื่นอีกหรือไม่ ถ้าไม่มีขอปิดการประชุม

**ปิดการประชุม เวลา ๑๖.๓๐ น**

 (ลงชื่อ) สมพร ทองพระขันธ์ **ผู้จดบันทึกรายงานการประชุม**

  (นายสมพร ทองพระขันธ์)

 **เลขานุการสภาองค์การบริหารส่วนตำบลวังคัน**

(ลงชื่อ) สมาน ดวงแก้ว **ผู้ตรวจรายงานการประชุม**

 (นายสมาน ดวงแก้ว)

  **ประธานคณะกรรมการตรวจรายงานการประชุม**

 (ลงชื่อ) มนัส นาคเสน **ผู้ตรวจรายงานการประชุม**

 (นายมนัส นาคเสน)

 **คณะกรรมการตรวจรายงานการประชุม**

 (ลงชื่อ) ขนิษฐา แสนหอม **ผู้ตรวจรายงานการประชุม**

 (นางขนิษฐา แสนหอม)

  **เลขานุการคณะกรรมการตรวจรายงานการประชุม**

(ลงชื่อ) วันชัย รัตนพงศ์ปกรณ์

 (นายวันชัย รัตนพงศ์ปกรณ์)

 **ประธานสภาองค์การบริหารส่วนตำบลวังคัน**